pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ สั่งเข้มตรวจสอบข่าวเท็จสร้างความเสียหาย ใช้กฎหมายเข้มข้นดำเนินการ
วันจันทร์ที่ 11 มกราคม 2564
นายกฯ สั่งเข้มตรวจสอบข่าวเท็จสร้างความเสียหาย ใช้กฎหมายเข้มข้นดําเนินการ
นายกฯ สั่งเข้มตรวจสอบข่าวเท็จสร้างความเสียหาย ใช้กฎหมายเข้มข้นดําเนินการ
วันนี้ 11 มกราคม 2564 เนื่องจากขณะนี้ท่ามกลางการระบาดของโควิด-19 มีกระบวนการปล่อยข่าวที่ไม่มีข้อเท็จจริง อ้างอิงไม่ได้ รวมทั้งการโพสต์ข้อความจาบจ้วงสถาบันพระมหากษัตริย์ที่ยังคงมีอย่างต่อเนื่อง ตามช่องทางสื่อต่างๆ เช่น สื่อออนไลน์ ซึ่งนายกรัฐมนตรีมีความห่วงใย จึงได้มอบหมายให้ นายบรรสาน บุนนาค รองเลขาธิการนายกรัฐมนตรีฝ่ายการเมือง และ นายอนุชา บูรพชัยศรี โฆษกประจําสํานักนายกรัฐมนตรี เรียกประชุมหน่วยงานที่เกี่ยวข้อง เช่น กระทรวงดิจิทัลเพื่อเศรษฐกิจและสังคม กระทรวงการต่างประเทศ กรมสอบสวนคดีพิเศษ และกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี ร่วมระดมความคิดเห็น บูรณาการการทํางานร่วมกัน และประชาสัมพันธ์ให้ประชาชนทราบว่า การเผยแพร่ข้อความเท็จ หรือบิดเบือน เป็นการกระทําที่ผิดกฎหมาย และที่ผ่านมามีการดําเนินการสืบสวน สอบสวน และดําเนินคดีอย่างต่อเนื่อง
จึงขอให้หน่วยงานที่เกี่ยวข้องได้เร่งรัดบังคับใช้กฎหมาย ดําเนินคดี หากพบความผิด มีหลักฐานที่ชัดเจน พร้อมทั้ง ย้ํากับประชาชนอย่ากด Like หรือแชร์ หรือบิดเบือนข่าว สร้างข่าวเท็จ เพราะจะสร้างความเสียหายต่อส่วนรวม รวมทั้ง มีความผิดตามกฎหมาย ที่จะต้องดําเนินคดี ลงโทษผู้กระทําผิด
ทั้งนี้ มีเจ้าหน้าที่คอยติดตาม ตรวจสอบ การเผยแพร่ข้อความที่เผยแพร่ในสื่อโซเชียลมีเดียตลอดเวลา ดังนั้น อย่าประมาทว่าเป็นการกระทําที่พิสูจน์ตัวตนไม่ได้
รัฐบาลไทย-ข่าวทำเนียบรัฐบาล-นายกฯ สั่งเข้มตรวจสอบข่าวเท็จสร้างความเสียหาย ใช้กฎหมายเข้มข้นดำเนินการ
วันจันทร์ที่ 11 มกราคม 2564
นายกฯ สั่งเข้มตรวจสอบข่าวเท็จสร้างความเสียหาย ใช้กฎหมายเข้มข้นดําเนินการ
พลเอก ประยุทธ์ จันทร์โอชา นายกรัฐมนตรี สั่งเข้มตรวจสอบข่าวเท็จสร้างความเสียหาย ใช้กฎหมายเข้มข้นดําเนินการ
วันนี้ 11 มกราคม 2564 เนื่องจากขณะนี้ท่ามกลางการระบาดของโควิด-19 มีกระบวนการปล่อยข่าวที่ไม่มีข้อเท็จจริง อ้างอิงไม่ได้ รวมทั้งการโพสต์ข้อความจาบจ้วงสถาบันพระมหากษัตริย์ที่ยังคงมีอย่างต่อเนื่อง ตามช่องทางสื่อต่างๆ เช่น สื่อออนไลน์ ซึ่งนายกรัฐมนตรีมีความห่วงใย จึงได้มอบหมายให้ นายบรรสาน บุนนาค รองเลขาธิการนายกรัฐมนตรีฝ่ายการเมือง และ นายอนุชา บูรพชัยศรี โฆษกประจําสํานักนายกรัฐมนตรี เรียกประชุมหน่วยงานที่เกี่ยวข้อง เช่น กระทรวงดิจิทัลเพื่อเศรษฐกิจและสังคม กระทรวงการต่างประเทศ กรมสอบสวนคดีพิเศษ และกองบังคับการปราบปรามการกระทําความผิดเกี่ยวกับอาชญากรรมทางเทคโนโลยี ร่วมระดมความคิดเห็น บูรณาการการทํางานร่วมกัน และประชาสัมพันธ์ให้ประชาชนทราบว่า การเผยแพร่ข้อความเท็จ หรือบิดเบือน เป็นการกระทําที่ผิดกฎหมาย และที่ผ่านมามีการดําเนินการสืบสวน สอบสวน และดําเนินคดีอย่างต่อเนื่อง จึงขอให้หน่วยงานที่เกี่ยวข้องได้เร่งรัดบังคับใช้กฎหมาย ดําเนินคดี หากพบความผิด มีหลักฐานที่ชัดเจน พร้อมทั้ง ย้ํากับประชาชนอย่ากด Like หรือแชร์ หรือบิดเบือนข่าว สร้างข่าวเท็จ เพราะจะสร้างความเสียหายต่อส่วนรวม รวมทั้ง มีความผิดตามกฎหมาย ที่จะต้องดําเนินคดี ลงโทษผู้กระทําผิด ทั้งนี้ มีเจ้าหน้าที่คอยติดตาม ตรวจสอบ การเผยแพร่ข้อความที่เผยแพร่ในสื่อโซเชียลมีเดียตลอดเวลา ดังนั้น อย่าประมาทว่าเป็นการกระทําที่พิสูจน์ตัวตนไม่ได้
-----------------
รัฐบาลไทย-ข่าวทำเนียบรัฐบาล-คณะทำงานฯ ขอรับจัดสรรหมายเลข “ดีอีเอส” หารือความจำเป็นขอใช้หมายเลขแบบสั้น 4 หลักของกองกำลังสุรศักดิ์มนตรี
วันจันทร์ที่ 11 มกราคม 2564
คณะทํางานฯ ขอรับจัดสรรหมายเลข “ดีอีเอส” หารือความจําเป็นขอใช้หมายเลขแบบสั้น 4 หลักของกองกําลังสุรศักดิ์มนตรี
คณะทํางานฯ ขอรับจัดสรรหมายเลข “ดีอีเอส” หารือความจําเป็นขอใช้หมายเลขแบบสั้น 4 หลักของกองกําลังสุรศักดิ์มนตรี
เมื่อวันที่ 11 มกราคม 2564 นายภูเวียง ประคํามินทร์ รองปลัดกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานพิจารณาการขอรับจัดสรรหมายเลขโทรคมนาคมพิเศษ (แบบสั้น 4 หลัก) ของกองกําลังสุรศักดิ์มนตรี โดยมีเจ้าหน้าที่และผู้แทนจากหน่วยงานที่เกี่ยวข้องร่วมประชุม ณ ห้องประชุม 801 ชั้น 8 ที่ประชุมได้พิจารณาเบื้องต้นเห็นว่าการขอรับหมายเลข 4 หลักดังกล่าวเป็นไปตามมติคณะรัฐมนตรีฯ เมื่อ 23 ธันวาคม 2546 ที่จะต้องให้ไปใช้บริการโครงการศูนย์บริการข้อมูลภาครัฐเพื่อประชาชน (Government Contact Center: GCC 1111) โดยให้เชื่อมโยงแบบ Sub Call ที่เป็นหลักเกณฑ์ความจําเป็นด้านความมั่นคงของประเทศ อย่างไรก็ตามที่ประชุมขอเชิญผู้แทนจากกองกําลังสุรศักดิ์มนตรี ชี้แจงข้อมูลความเป็นจําเป็นในการขอรับการจัดสรรเลขหมายโทรศัพท์ 4 หลักเพื่อพิจารณาในครั้งต่อไป
โดยวัตถุประสงค์ในการขอหมายเลขดังกล่าว เพื่อเป็นศูนย์กลางในการรับแจ้งข่าวสารและเบาะแสเกี่ยวกับการกระทําผิดกฎหมายตามแนวชายแดน เพื่อลดข้อจํากัดในเรื่องจํานวนเจ้าหน้าที่ที่มีไม่เพียงพอ อีกทั้งเพื่อให้ประชาชนมีช่องทางการแจ้งข้อมูลข่าวสารที่สะดวกรวดเร็วทันต่อสถานการณ์ ซึ่งกองกําลังสุรศักดิ์มนตรีมีภารกิจในการป้องกันชายแดน คลอบคลุมภาคตะวันออกเฉียงเหนือตอนบน 5 จังหวัด ได้แก่ เลย หนองคาย บึงกาฬ นครพนมและ มุกดาหาร
******************
รัฐบาลไทย-ข่าวทำเนียบรัฐบาล-ศบค.มท. ส่วนหน้า รับมอบชุดเครื่องนอนและแอลกอฮอล์ล้างมือ เพื่อใช้สนับสนุนภารกิจการแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และการจัดตั้งโรงพยาบาลสนาม
วันจันทร์ที่ 11 มกราคม 2564
ศบค.มท. ส่วนหน้า รับมอบชุดเครื่องนอนและแอลกอฮอล์ล้างมือ เพื่อใช้สนับสนุนภารกิจการแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และการจัดตั้งโรงพยาบาลสนาม
ศบค.มท. ส่วนหน้า รับมอบชุดเครื่องนอนและแอลกอฮอล์ล้างมือ เพื่อใช้สนับสนุนภารกิจการแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และการจัดตั้งโรงพยาบาลสนามพื้นที่จังหวัดสมุทรสาคร
วันนี้ (11 ม.ค.64) เวลา 13.00 น. ที่ห้องประชุมราชสีห์ ศาลาว่าการกระทรวงมหาดไทย นายสมคิด จันทมฤก รองปลัดกระทรวงมหาดไทยด้านบริหาร ในฐานะหัวหน้าผู้ปฏิบัติหน้าที่ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย ส่วนหน้า (ศบค.มท. ส่วนหน้า) เป็นผู้แทนรับมอบชุดเครื่องนอน หมอน แอลกอฮอล์ล้างมือ และอุปกรณ์อื่น ๆ ที่มีความจําเป็น เพื่อสนับสนุนภารกิจในการแก้ไขปัญหาสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) และการจัดตั้งโรงพยาบาลสนามในพื้นที่จังหวัดสมุทรสาคร โดยมี นายขจร ศรีชวโนทัย รองอธิบดีกรมส่งเสริมการปกครองท้องถิ่น พร้อมด้วยผู้แทนหมู่ต่าง ๆ คณะวิทยาลัยป้องกันราชอาณาจักร รุ่น 2561 (วปอ.2561) ในฐานะตัวแทน วปอ. 2561 ร่วมส่งมอบ
นายขจร ศรีชวโนทัย กล่าวว่า ตามที่ได้เกิดสถานการณ์การระบาดใหม่ของโรคติดเชื้อไวรัสโคโรนา 2019 (โควิด-19) ในพื้นที่จังหวัดสมุทรสาครและมีการแพร่กระจายไปยังจังหวัดอื่น ๆ ซึ่งศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 กระทรวงมหาดไทย ได้มีการจัดตั้ง ศบค.มท. ส่วนหน้า เพื่อเสริมกําลังและสนับสนุนการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ของผู้ว่าราชการจังหวัดและคณะกรรมการโรคติดต่อจังหวัดในพื้นที่ "พื้นที่ควบคุมสูงสุด" หรือ "พื้นที่ควบคุม" ซึ่ง คณะ วปอ. 2561 ขอเป็นส่วนหนึ่งในการสนับสนุนการปฏิบัติงานของ ศบค.มท. ส่วนหน้า และเจ้าหน้าที่ที่เกี่ยวข้องในพื้นที่จังหวัดสมุทรสาคร โดยการสนับสนุนชุดเครื่องนอน จํานวน 600 ชุด หมอน จํานวน 200 ใบ แอลกอฮอล์ล้างมือ จํานวน 144 ลิตร และอุปกรณ์อื่น ๆ ที่มีความจําเป็น โดยคณะ วปอ. 2561 ขอเป็นกําลังใจให้กับเจ้าหน้าที่ผู้เกี่ยวข้องทุกท่านในการปฏิบัติหน้าที่แก้ไขสถานการณ์ไวรัสโควิด-19
นายสมคิด จันทมฤก กล่าวว่า ในนามของ ศบค.มท. ส่วนหน้า ตลอดจนเจ้าหน้าที่ผู้ปฏิบัติงานในพื้นที่ซึ่งมีผู้ว่าราชการจังหวัดเป็นผู้ควบคุมและกํากับดูแลการบริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ขอขอบคุณคณะ วปอ. 2561 ทุกท่าน ที่ได้มีส่วนร่วมในการสนับสนุนชุดเครื่องนอน หมอน แอลกอฮอล์ล้างมือ และอุปกรณ์อื่น ๆ ที่มีความจําเป็น เพื่อใช้ในภารกิจการแก้ไขปัญหาสถานการณ์การแพร่ระบาดของโรคโควิด-19 และการจัดตั้งโรงพยาบาลสนามในพื้นที่จังหวัดสมุทรสาคร ซึ่งจะได้มอบให้หน่วยงานที่เกี่ยวข้องและเจ้าหน้าที่ผู้รับผิดชอบนําไปดําเนินการตามเจตนารมณ์ของ วปอ. 2561 ทั้งนี้ ศบค.มท. ส่วนหน้า จะทําหน้าที่สนับสนุนการปฏิบัติงานตามมาตรการของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ให้เกิดประสิทธิภาพสูงสุดต่อไป
รัฐบาลไทย-ข่าวทำเนียบรัฐบาล-มาแน่! วัคซีนโควิด-19 จากจีนถึงไทย ก.พ.นี้
วันจันทร์ที่ 11 มกราคม 2564
มาแน่! วัคซีนโควิด-19 จากจีนถึงไทย ก.พ.นี้
...
มีข่าวดีมาบอก...ประเทศจีนกําลังจะส่งวัคซีนของบริษัท “ซิโนแวค”
มายังไทยภายใน 28 ก.พ. 64
โดยฝ่ายไทยเตรียมทําเรื่องขึ้นทะเบียน อย. ภายใน 14 ก.พ. นี้
.
บริษัทซิโนแวคจะส่งวัคซีนล็อตแรกเดือน ก.พ. 2 แสนโดส
เดือน มี.ค. 8 แสนโดส และ เม.ย. 1 ล้านโดส
ส่วนเดือน พ.ค. จะมีวัคซีนจากแอสตราเซนเนกาอีก 26 ล้านโดส
.
การจัดหาวัคซีนดังกล่าวคํานึงถึง
คุณภาพและความปลอดภัยเป็นหลัก
ก่อนจะนําไปให้บริการประชาชน
.
วัคซีนของซิโนแวคเป็นวัคซีนชนิดเชื้อตายแบบดั้งเดิม
มีความปลอดภัยสูง หลังฉีดยังไม่พบผลข้างเคียงรุนแรง
คาดว่าจะได้รับการขึ้นทะเบียนในจีนเร็ว ๆ นี้
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
หนุน 4D พัฒนาสุขภาพเด็กปฐมวัย
อย่า! ซื้อชุดตรวจโรคโควิดมาใช้เอง
เปิดลงทะเบียนพักหนี้ 28 พื้นที่ควบคุมสูงสุด
มั่นใจ! กิน“ปลากระป๋อง” ได้ สบายหายห่วง
แนะ “รับยาทางไปรษณีย์” ลดเสี่ยงติดเชื้อโควิด
รัฐบาลไทย-ข่าวทำเนียบรัฐบาล-อย่า! ซื้อชุดตรวจโรคโควิดมาใช้เอง
วันจันทร์ที่ 11 มกราคม 2564
อย่า! ซื้อชุดตรวจโรคโควิดมาใช้เอง
...
จากการระบาดของโรคโควิด-19 ระลอกใหม่
มีประชาชนบางส่วนหันไปสั่งซื้อชุดตรวจโรค
ประเภท Rapid Test ที่ขายในสื่อออนไลน์มาใช้เอง
.
ขอเตือนว่า....อย่าซื้อมาตรวจเอง เพราะเสี่ยงแปลผลผิด
และอาจกระจายเชื้อโดยรู้เท่าไม่ถึงการณ์
ชุดตรวจดังกล่าวเป็นการตรวจหา “ภูมิต้านทาน”
ไม่ได้เป็นการตรวจหาเชื้อ และเป็นเครื่องมือสําหรับแพทย์
หรือผู้ประกอบวิชาชีพทางการแพทย์และสาธารณสุขเท่านั้น
.
หากต้องเดินทางไปในพื้นที่เสี่ยง หรือสัมผัสผู้ติดเชื้อ
และมีอาการไข้สูงเกินกว่า 37.5 องศา
รู้สึกอ่อนเพลีย มีน้ํามูก ไอ เจ็บคอ คลื่นไส้อาเจียน หอบเหนื่อย
ปวดกล้ามเนื้อ ท้องเสีย สูญเสียการได้กลิ่นและรับรสชั่วคราว
ขอให้รีบไปตรวจที่โรงพยาบาลโดยด่วน
#ไทยคู่ฟ้า #รวมไทยสร้างชาติ
-------------------
อัลบั้มภาพ
ข่าวที่เกี่ยวข้อง
มาแน่! วัคซีนโควิด-19 จากจีนถึงไทย ก.พ.นี้
หนุน 4D พัฒนาสุขภาพเด็กปฐมวัย
เปิดลงทะเบียนพักหนี้ 28 พื้นที่ควบคุมสูงสุด
มั่นใจ! กิน“ปลากระป๋อง” ได้ สบายหายห่วง
แนะ “รับยาทางไปรษณีย์” ลดเสี่ยงติดเชื้อโควิด
รัฐบาลไทย-ข่าวทำเนียบรัฐบาล-‘รมว.สุชาติ’ห่วงน้ำท่วมใต้ สั่งหน่วยงานระดมช่วยเหลือแรงงาน สถานประกอบการเร่งด่วน
วันจันทร์ที่ 11 มกราคม 2564
‘รมว.สุชาติ’ห่วงน้ําท่วมใต้ สั่งหน่วยงานระดมช่วยเหลือแรงงาน สถานประกอบการเร่งด่วน
รัฐมนตรีว่าการกระทรวงแรงงาน สั่งหน่วยงานสังกัดในพื้นที่จังหวัดทางภาคใต้ ที่ได้รับผลกระทบจากสถานการณ์น้ําท่วม เร่งระดมให้การช่วยเหลือดูแลผู้ใช้แรงงาน สถานประกอบการ และประชาชน บรรเทาความเดือดร้อนและเยียวยาด้านการประกอบอาชีพและการมีงานทําภายหลังน้ําลด
เมื่อวันที่ 11 มกราคม 2564นายสุชาติ ชมกลิ่น รัฐมนตรีว่าการกระทรวงแรงงานเปิดเผยถึงกรณีสถานการณ์น้ําท่วมในพื้นที่หลายจังหวัดทางภาคใต้ จนทําให้มีผู้ได้รับความเดือดร้อนเป็นจํานวนมากว่า รัฐบาลภายใต้การนําของ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และกระทรวงแรงงานภายใต้การกํากับดูแลโดย พล.อ.ประวิตร วงษ์สุวรรณ รองนายกรัฐมนตรี ได้มีความห่วงใยพี่น้องผู้ใช้แรงงานและประชาชนทั่วไปทุกคนที่ประสบปัญหาอุทกภัยได้รับความเดือดร้อน โดยได้สั่งการให้แต่ละหน่วยงานในพื้นที่ที่เกี่ยวข้องบูรณาการให้ความช่วยเหลือประชาชนเป็นการเร่งด่วน ทั้งการขนย้าย อพยพ เร่งระบายน้ํา การมอบสิ่งของเพื่อบรรเทาความเดือดร้อน รวมถึงจัดให้มีการประชาสัมพันธ์ให้ประชาชนได้รับทราบสถานการณ์อุทกภัยอย่างต่อเนื่อง ในส่วนของกระทรวงแรงงาน ผมในฐานะรัฐมนตรีว่าการกระทรวงแรงงาน ได้ติดตามสถานการณ์มาอย่างต่อเนื่อง จึงได้กําชับให้หน่วยงานในสังกัดในแต่ละจังหวัดที่ได้รับผลกระทบ เร่งให้การช่วยเหลือดูแลพี่น้องผู้ใช้แรงงาน ลูกจ้าง และประชาชนที่ได้รับความเดือดร้อนเพื่อให้มีสิ่งของอุปโภคบริโภคที่จําเป็นในการดํารงชีพในเบื้องต้น
นายสุชาติยังกล่าวต่อว่า กระทรวงแรงงาน ยังได้ให้หน่วยงานในสังกัดเข้าไปตรวจสอบติดตามกรณีมีผู้เสียชีวิตจากอุทกภัยจะได้ให้การช่วยเหลือสิทธิประโยชน์ทดแทนตามกฎหมายประกันสังคม การเข้าไปฟื้นฟูเยียวยาด้านการประกอบอาชีพและการมีงานทํา รวมถึงบริการซ่อมแซมบ้านเรือน อุปกรณ์เครื่องใช้ไฟฟ้าภายในบ้าน และเครื่องยนต์เล็กทางการเกษตร การฝึกอาชีพการดูแลสิทธิประโยชน์ให้แก่ผู้ประสบภัย ทั้งในเรื่องสิทธิประกันสังคม สิทธิตามกฎหมายคุ้มครองแรงงานภายหลังน้ําลด เป็นต้น ทั้งนี้ ในเบื้องต้นข้าราชการและเจ้าหน้าที่สํานักงานแรงงานจังหวัดยะลาได้ร่วมสมทบทุนร่วมด้วยช่วยกันในการจัดทําข้าวเหนียวไก่ทอดเพื่อนําไปแจกจ่ายแก่ผู้ประสบภัยร่วมกับส่วนราชการ สื่อมวลชนและผู้มีจิตศรัทธาภายในจังหวัดยะลาในครั้งนี้ด้วย รวมทั้งได้มอบหมายให้อาสาสมัครแรงงานประจําตําบลเฝ้าระวังและรายงานสถานการณ์ให้ทราบเป็นระยะ ทั้งนี้ หากพี่น้องผู้ใช้แรงงาน นายจ้าง ลูกจ้าง และประชาชนทั่วไปที่ได้รับผลกระทบจากสถานการณ์ดังกล่าว สามารถติดต่อขอรับความช่วยเหลือได้ที่หน่วยงานในสังกัดกระทรวงแรงงานในพื้นที่ หรือติดต่อได้ที่สายด่วนกระทรวงแรงงาน 1506
รัฐบาลไทย-ข่าวทำเนียบรัฐบาล-หนุน 4D พัฒนาสุขภาพเด็กปฐมวัย
วันจันทร์ที่ 11 มกราคม 2564
หนุน 4D พัฒนาสุขภาพเด็กปฐมวัย
...
ทรัพยากรมนุษย์ที่มีคุณภาพ
จะต้องได้รับการส่งเสริมตั้งแต่ระดับปฐมวัย
โดยรัฐบาลใช้หลัก 4D เป็นแนวทางการพัฒนา
.
1. Diet : ด้านโภชนาการ และการเจริญเติบโต
จัดทําเมนูอาหารสําหรับเด็กปฐมวัย
.
2. Development & Play : ด้านพัฒนาการ
ครูผู้ดูแลเด็กสามารถเฝ้าระวังและติดตาม
พัฒนาการเด็กด้วยเครื่องมือ DSPM
ส่งเสริมพัฒนาการเด็กผ่านการเล่นอิสระ
หรือ 3 F : Family Free Fun
.
3. Dental : ด้านทันตสุขภาพ
เด็กในสถานพัฒนาเด็กปฐมวัยทุกคน
ต้องแปรงฟันหลังอาหารกลางวันทุกวัน
ด้วยยาสีฟันผสมฟลูออไรด์
และมีกิจกรรมตรวจประเมินสุขภาพช่องปากเด็ก
.
4. Diseases : ด้านการป้องกันโรค
จัดสภาพแวดล้อมที่สะอาดเหมาะสม
เพื่อการเฝ้าระวังและป้องกันโรคในศูนย์พัฒนาเด็กเล็ก
สอนให้เด็กรู้จักล้างมือ สวมหน้ากาก
และจัดกิจกรรมแบบ small group
เพื่อลดการสัมผัสโรค
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-แนะ “รับยาทางไปรษณีย์” ลดเสี่ยงติดเชื้อโควิด
วันจันทร์ที่ 11 มกราคม 2564
แนะ “รับยาทางไปรษณีย์” ลดเสี่ยงติดเชื้อโควิด
...
ปัจจุบันโรงพยาบาลหลายแห่ง
ปรับการให้บริการประชาชน
เป็นรูปแบบการแพทย์วิถีใหม่
และเมื่อเกิดการระบาดระลอกใหม่
ยิ่งต้องเพิ่มความเข้มงวดมากขึ้น
.
โดยแนะนําให้ผู้ป่วยที่ต้องรับยาจากโรงพยาบาล
ใช้วิธีรับยาทางไปรษณีย์เพื่อความปลอดภัย
ลดความเสี่ยงในการแพร่และรับเชื้อโควิด-19
.
สําหรับกลุ่มที่ต้องการปรึกษาแพทย์
หรือมีคําถามหรือปัญหาเล็กน้อย
ทาง รพ. จะให้บริการด้วยระบบ Tele-medicine
และกลุ่มที่มีความจําเป็นต้องไปพบแพทย์
จะให้บริการผ่านระบบเทคโนโลยี Digital Solution
ซึ่งเป็นเครื่องมือที่ให้แพทย์และคนไข้ติดต่อพูดคุยกันได้
.
กลุ่มผู้ป่วยที่มีอาการแย่ลง หรือผลการตรวจมีปัญหา
ให้ไปตรวจตามนัดได้
แต่ถ้ามีอาการเจ็บป่วยรุนแรงฉุกเฉิน
สามารถไปโรงพยาบาลได้ตลอด 24 ชั่วโมง
#ไทยคู่ฟ้า#รวมไทยสร้างชาติ
-------------------
รัฐบาลไทย-ข่าวทำเนียบรัฐบาล-กรมการจัดหางาน ประกาศ เลื่อนการทดสอบภาษาเกาหลีและทักษะการทำงาน (Point System) ครั้งที่ 9
วันจันทร์ที่ 11 มกราคม 2564
กรมการจัดหางาน ประกาศ เลื่อนการทดสอบภาษาเกาหลีและทักษะการทํางาน (Point System) ครั้งที่ 9
กรมการจัดหางาน และสํานักบริการพัฒนาบุคลากรแห่งเกาหลี (Human Resources Development Service of Korea: HRD Korea) เลื่อนการทดสอบภาษาเกาหลี และทักษะการทํางาน (Point System) ครั้งที่ 9 เนื่องจากสถานการณ์การแพร่ระบาดโควิด – 19 และคําสั่งรัฐบาล ตามพรก.ฉุกเฉิน
นายสุชาติ พรชัยวิเศษกุล อธิบดีกรมการจัดหางาน เปิดเผยว่า จากสถานการณ์การแพร่ระบาดโควิด – 19 และรัฐบาลได้ประกาศข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 16) ลงวันที่ 3 มกราคม พ.ศ. 2564 กําหนดมาตรการป้องกันและยับยั้งการแพร่ระบาดของโรคติดเชื่อไวรัสโคโรนา 2019 (COVID -19) โดยให้ประชาชนงดหรือชะลอการเดินทางข้ามเขตพื้นที่จังหวัด เว้นแต่กรณีมีเหตุจําเป็น มีผลตั้งแต่วันที่ 4 มกราคม พ.ศ. 2564 ทําให้กรมการจัดหางานและสํานักบริการพัฒนาบุคลากรแห่งเกาหลี (Human Resources Development Service of Korea: HRD Korea) ต้องขอให้ผู้มีสิทธิเข้ารับการทดสอบภาษาเกาหลีและทักษะการทํางาน (Point System) ครั้งที่ 9 ประเภทกิจการเกษตร/ ปศุสัตว์ และก่อสร้าง ที่มีกําหนดเข้ารับการทดสอบ ณ สนามทดสอบกรุงเทพมหานคร ระหว่างวันที่ 26 พฤศจิกายน 2563 – 28 มกราคม 2564 และสนามทดสอบ ณ จังหวัดอุดรธานี ระหว่างวันที่ 26 พฤศจิกายน 2563 – 22 มกราคม 2564 เลื่อนการทดสอบตั้งแต่วันที่ 7 มกราคม 2564 จนถึงวันที่ 31 มกราคม 2564 ออกไปจนกว่าสถานการณ์จะคลี่คลายลง หรือเปลี่ยนแปลงไปในทิศทางที่ดีขึ้น ซึ่งกรมการจัดหางานจะประกาศวัน เวลา และสถานที่ในการทดสอบตามความเหมาะสมกับสถานการณ์อีกครั้ง
“สําหรับการรับสมัครทดสอบภาษาเกาหลีและทักษะการทํางาน (Point System) ครั้งที่ 9 นั้น มีโควตาผู้สอบผ่านทั้งหมด 2,691 คน โดยกรมการจัดหางานได้เปิดรับสมัครคนงานประเภทงานเกษตร/ ปศุสัตว์ และงานก่อสร้าง ไปเมื่อวันที่ 28 – 31 ตุลาคม 2563 ที่ผ่านมา ซึ่งมีผู้สมัครงานให้ความสนใจเป็นจํานวนมาก และผลการทดสอบความสามารถภาษาเกาหลี มีกําหนด 2 ปี ตั้งแต่วันที่ 18 ธันวาคม 2563 - 17 ธันวาคม 2564 กรณีไม่มีนายจ้างคัดเลือกภายใน 1 ปี กรมการจัดหางานจะต่ออายุบัญชีรายชื่อให้ปีที่ 2 โดยไม่ต้องสมัครทดสอบภาษาเกาหลีและทักษะการทํางาน (Point System) ใหม่
ทั้งนี้ ผู้ที่สนใจทดสอบภาษาเกาหลีและทักษะการทํางาน (Point System) เพื่อไปทํางานในสาธารณรัฐเกาหลี สามารถสอบถามรายละเอียดเพิ่มเติมได้ที่กองบริหารแรงงานไทยไปต่างประเทศ กรมการจัดหางาน กระทรวงแรงงาน โทร. 02-245-9429 02-245-6716 สํานักงานจัดหางานกรุงเทพมหานครพื้นที่ 1 – 10 สํานักงานจัดหางานจังหวัดทุกจังหวัด หรือสายด่วนกระทรวงแรงงาน โทร. 1506 กด 2 กรมการจัดหางาน “ อธิบดีกรมการจัดหางาน กล่าว
รัฐบาลไทย-ข่าวทำเนียบรัฐบาล-บก. เพิ่มสิทธิประโยชน์สำหรับผู้ป่วยโรคผิวหนังเรื้อรัง ดีเดย์ 15 ม.ค. 64
วันจันทร์ที่ 11 มกราคม 2564
บก. เพิ่มสิทธิประโยชน์สําหรับผู้ป่วยโรคผิวหนังเรื้อรัง ดีเดย์ 15 ม.ค. 64
กรมบัญชีกลางร่วมกับสมาคมแพทย์ผิวหนังแห่งประเทศไทย พิจารณาเพิ่มสิทธิประโยชน์สําหรับผู้ป่วยโรคสะเก็ดเงินชนิดรุนแรงปานกลางและรุนแรงมาก และผู้ป่วยโรคเพมฟิกัส ซึ่งเป็นผู้ป่วยในกลุ่มโรคผิวหนังเรื้อรัง เพื่อให้ครอบคลุมการรักษาพยาบาลที่จําเป็นมากขึ้น
นายภูมิศักดิ์ อรัญญาเกษมสุข อธิบดีกรมบัญชีกลางเปิดเผยว่า กรมบัญชีกลางร่วมกับสมาคมแพทย์ผิวหนังแห่งประเทศไทย พิจารณาเพิ่มสิทธิประโยชน์สําหรับผู้ป่วยโรคสะเก็ดเงินชนิดรุนแรงปานกลางและรุนแรงมาก และผู้ป่วยโรคเพมฟิกัส ซึ่งเป็นผู้ป่วยในกลุ่มโรคผิวหนังเรื้อรัง เพื่อให้ครอบคลุมการรักษาพยาบาลที่จําเป็นมากขึ้น จึงยกเลิกหลักเกณฑ์และแนวทางปฏิบัติในการเบิกจ่ายเงินสวัสดิการรักษาพยาบาล สําหรับผู้ป่วยโรคสะเก็ดเงินชนิดรุนแรงปานกลางและรุนแรงมาก และกําหนดหลักเกณฑ์การเบิกจ่ายค่ารักษาพยาบาล สําหรับผู้ป่วยโรคผิวหนังเรื้อรัง (Dermatology Disease Prior Authorization :DDPA) ขึ้นใหม่ โดยผู้มีสิทธิหรือบุคคลในครอบครัว สามารถใช้สิทธิเบิกจ่ายเงินสวัสดิการรักษาพยาบาลในระบบเบิกจ่ายตรงค่ารักษาพยาบาลเท่านั้น ไม่ต้องทดรองจ่ายเงินไปก่อน ทั้งนี้ มีผลบังคับใช้ตั้งแต่วันที่ 15 มกราคม 2564 เป็นต้นไป โดยมีรายละเอียด ดังนี้
1. รายการยา Infliximab Secukinumab และ Etanercept สําหรับผู้ป่วยโรคสะเก็ดเงิน
2. รายการยา Rituximab สําหรับผู้ป่วยโรคเพมฟิกัส (Pemphigus)
3. แพทย์ผู้ทําการรักษาหากมีแผนการใช้ยาดังกล่าวให้ดําเนินการลงทะเบียนแพทย์ผู้รักษาผู้ป่วย และส่งข้อมูลตามโปรโตคอลที่กําหนดในระบบ DDPA เพื่อขออนุมัติเบิกจ่ายค่ายา หรือขอต่ออายุการเบิกจ่ายค่ายา หรือขอหยุดการใช้ยา
4. สําหรับผู้ป่วยรายเดิมที่ได้รับการอนุมัติการใช้ยา Etanercept หรือ Infliximab สามารถใช้ยาดังกล่าวได้จนกว่าจะหยุดการรักษา
“เนื่องจากองค์ความรู้และเทคโนโลยีทางการแพทย์มีความก้าวหน้าอย่างต่อเนื่อง และมีรายการยาชีววัตถุหรือยาสังเคราะห์มุ่งเป้าที่ใช้ในการรักษาผู้ป่วยในกลุ่มโรคผิวหนังเรื้อรังที่มีประสิทธิภาพ ส่งผลให้ผู้ป่วยมีคุณภาพชีวิตที่ดีขึ้น โดยกรมบัญชีกลางและสมาคมแพทย์ผิวหนังแห่งประเทศไทย จะร่วมกันพิจารณากําหนดหลักเกณฑ์การเบิกจ่ายค่ารักษาพยาบาลสําหรับผู้ป่วยโรคผิวหนังเรื้อรังอย่างต่อเนื่อง เพื่อให้การรักษาเป็นไปอย่างสมเหตุผล สอดคล้องกับวิวัฒนาการทางการแพทย์ และเกิดประโยชน์ต่อผู้สิทธิหรือบุคคลในครอบครัวต่อไป” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-มั่นใจ! กิน“ปลากระป๋อง” ได้ สบายหายห่วง
วันจันทร์ที่ 11 มกราคม 2564
มั่นใจ! กิน“ปลากระป๋อง” ได้ สบายหายห่วง
...
ข่าวสาวโรงงานปลากระป๋องติดชื้อโควิด-19
ทําให้หลายคนตกใจและไม่มั่นใจว่า
จะกินปลากระป๋องต่อไปดีหรือไม่
.
ผู้เชี่ยวชาญของ อย. ชี้แจงชัดเจนว่า
ปกติแล้วกระบวนการผลิตปลากระป๋อง
มีหลักเกณฑ์และวิธีการที่ดีในการผลิตอาหาร (GMP)
.
โดยเฉพาะการฆ่าเชื้อในอาหารกระป๋อง
ผ่านอุณหภูมิไม่ต่ํากว่า 100 องศาเซลเซียส
ซึ่งเพียงพอที่จะทําให้เชื้อโรคทุกชนิดตายหมด
.
ไม่เพียงเท่านั้น หลังจากฆ่าเชื้อแล้ว
จะไม่มีขั้นตอนใดที่คนงานจะสัมผัสกับอาหารโดยตรงอีก
จึงขอให้ผู้บริโภคอย่าเป็นกังวล
สามารถกินปลากระป๋องได้ตามปกติ
แต่เพื่อความมั่นใจ แนะนําให้
ล้างทําความสะอาดกระป๋องก่อนเปิดรับประทาน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“รัฐมนตรี ทส. มอบนโยบายด้านงบประมาณผ่านระบบทางไกล เน้นใช้งบอย่างเคร่งครัด รอบคอบ และคุ้มค่า”
วันจันทร์ที่ 11 มกราคม 2564
“รัฐมนตรี ทส. มอบนโยบายด้านงบประมาณผ่านระบบทางไกล เน้นใช้งบอย่างเคร่งครัด รอบคอบ และคุ้มค่า”
“รัฐมนตรี ทส. มอบนโยบายด้านงบประมาณผ่านระบบทางไกล เน้นใช้งบอย่างเคร่งครัด รอบคอบ และคุ้มค่า”
วันที่ 11 มกราคม 2564 เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานการประชุมมอบนโยบายเพื่อประกอบการจัดทําคําของบประมาณรายจ่าย ประจําปีงบประมาณ พ.ศ. 2565 ผ่านระบบการประชุมทางไกล (Video Conference) ไปยังผู้บริหารของทุกหน่วยงานภายใต้สังกัดกระทรวงฯ โดยมี นายจตุพร บุรุษพัฒน์ ปลัดกระทรวงฯ รองปลัดกระทรวงฯ ผู้ตรวจราชการกระทรวงฯ และผู้แทนจากสํานักงบประมาณ เข้าร่วมประชุม ณ ห้องประชุมชั้น 17 กระทรวงทรัพยากรธรรมชาติและสิ่งแวดล้อม
ทั้งนี้ นโยบายของ รมว.ทส. ได้มีการกําชับดําเนินงานโดยยึดแนวนโยบายของนายกรัฐมนตรี และแนวการจัดทํางบประมาณรายจ่ายประจําปีของสํานักงบประมาณ รวมถึงดําเนินงานตามนโยบาย ทส. ยกกําลัง 2 บวก 4 อย่างต่อเนื่อง มีการให้ความสําคัญกับการดําเนินงานโครงการพระราชดําริ อย่างเต็มความสามารถ โดยทั้งหมดนี้ รมว.ทส. ได้เน้นย้ําให้มีการดําเนินการตามระเบียบอย่างเคร่งครัด รอบคอบ และคุ้มค่า เพื่อให้งบประมาณถูกนําไปใช้จัดการทรัพยากรธรรมชาติและสิ่งแวดล้อมอย่างมีประสิทธิภาพ และสร้างสุขให้กับประชาชนชาวไทย
รัฐบาลไทย-ข่าวทำเนียบรัฐบาล-เปิดลงทะเบียนพักหนี้ 28 พื้นที่ควบคุมสูงสุด
วันจันทร์ที่ 11 มกราคม 2564
เปิดลงทะเบียนพักหนี้ 28 พื้นที่ควบคุมสูงสุด
...
เริ่มเปิดให้ลงทะเบียนแล้ว
สําหรับลูกค้าสินเชื่อของ ธ.ออมสิน กว่า 1,900,000 ราย
ที่อยู่ในพื้นที่ควบคุมสูงสุด 28 จังหวัด
เพราะอาจกระทบต่อรายได้ และการชําระหนี้
.
มาตรการช่วยเหลือมีระยะเวลา 3 - 6 เดือน
โดยเปิดให้พักชําระหนี้เงินต้นไว้ก่อน
ให้จ่ายเฉพาะดอกเบี้ย หรือขอลดดอกเบี้ยบางส่วนได้
ขึ้นอยู่กับความหนักเบาของผลกระทบที่ได้รับ
.
ผู้สนใจเข้าร่วมมาตรการช่วยเหลือ
สามารถลงทะเบียนแจ้งความประสงค์ ได้ที่www.gsb.or.th
พร้อมระบุข้อมูลส่วนบุคคล และข้อมูลการติดต่อให้ครบถ้วน
โดยเจ้าหน้าที่ธนาคารจะติดต่อกลับ
เพื่อดําเนินการในรายละเอียด
.
หากมีข้อสงสัยสอบถามข้อมูลได้ที่
Call Center ธนาคารออมสิน โทร.1115
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การขยายระยะเวลาให้นายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา2019 สามารถหยุดหรือเลื่อนการนำส่งเงินเข้ากองทุนสำรองเลี้ยงชีพเป็นการชั่วคราว
วันจันทร์ที่ 11 มกราคม 2564
การขยายระยะเวลาให้นายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา2019 สามารถหยุดหรือเลื่อนการนําส่งเงินเข้ากองทุนสํารองเลี้ยงชีพเป็นการชั่วคราว
กระทรวงการคลังได้มีมาตรการขยายระยะเวลาการช่วยเหลือนายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 ให้สามารถหยุดหรือเลื่อนการนําส่งเงินเข้ากองทุนสํารองเลี้ยงชีพ (กองทุนฯ) เป็นการชั่วคราว
นางสาวกุลยา ตันติเตมิท ผู้ตรวจราชการกระทรวงการคลัง รักษาราชการแทนผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า กระทรวงการคลังได้มีมาตรการขยายระยะเวลาการช่วยเหลือนายจ้างและลูกจ้างที่ได้รับผลกระทบจากสถานการณ์การระบาดของโรคติดเชื้อไวรัสโคโรนา 2019 ให้สามารถหยุดหรือเลื่อนการนําส่งเงินเข้ากองทุนสํารองเลี้ยงชีพ (กองทุนฯ) เป็นการชั่วคราว ตั้งแต่งวดนําส่งเงินของเดือนมกราคม 2564 จนถึงงวดนําส่งเงินของเดือนมิถุนายน 2564 โดยนับอายุการเป็นสมาชิกกองทุนฯ ต่อเนื่อง และคงสมาชิกภาพไว้ จากเดิมที่ผ่อนผันให้จนถึงงวดนําส่งเงินของเดือนธันวาคม 2563 ที่ผ่านมา ภายใต้หลักการและแนวปฏิบัติเดิม ทั้งนี้ เพื่อบรรเทาปัญหาความเดือดร้อนของลูกจ้างและนายจ้างที่ได้รับผลกระทบจากสถานการณ์การระบาดของของโรค COVID-19 ในปัจจุบัน โดยมุ่งหวังให้ลูกจ้างที่เป็นแรงงานในระบบยังคงสถานะการเป็นสมาชิกกองทุนฯ และสามารถออมผ่านกองทุนฯ หลังจากที่สถานการณ์การระบาดของของโรค COVID-19 ได้คลี่คลาย เพื่อเป็นหลักประกันรายได้และนําไปสู่ความมั่นคงทางการเงินเมื่อแรงงานในระบบเหล่านั้นผ่านพ้นวัยทํางาน
ทั้งนี้ กระทรวงการคลังได้ออกประกาศกระทรวงการคลัง เรื่อง กําหนดประเภทธุรกิจ ระยะเวลา และเงื่อนไขให้ลูกจ้างหรือนายจ้างหยุดหรือเลื่อนการส่งเงินสะสม หรือเงินสมทบเข้ากองทุนสํารองเลี้ยงชีพในท้องที่ที่เกิดวิกฤตเศรษฐกิจ สาธารณภัย หรือเหตุการณ์ที่ส่งผลกระทบต่อสถานการณ์ทางเศรษฐกิจ (ฉบับที่ 2) พ.ศ. 2564 ซึ่งได้ลงประกาศในราชกิจจานุเบกษาแล้ว เมื่อวันที่ 8 มกราคม 2564 และมีผลบังคับใช้ตั้งแต่วันที่ 9 มกราคม 2564 เป็นต้นไป
สํานักนโยบายการออมและการลงทุน สํานักงานเศรษฐกิจการคลัง
โทร. 02-273-9020 ต่อ 3638, 3643, 3688
โทรสาร 02-273-9987
http://www.ratchakitcha.soc.go.th/DATA/PDF/2564/E/007/T_0001.PDF
รัฐบาลไทย-ข่าวทำเนียบรัฐบาล-กรมศิลปากรซ่อมแซมปูนปั้นบริเวณปากพญานาคทางขึ้นอุโบสถวัดภูมินทร์ จังหวัดน่าน แล้วเสร็จ
วันอังคารที่ 12 มกราคม 2564
กรมศิลปากรซ่อมแซมปูนปั้นบริเวณปากพญานาคทางขึ้นอุโบสถวัดภูมินทร์ จังหวัดน่าน แล้วเสร็จ
กรมศิลปากรซ่อมแซมปูนปั้นบริเวณปากพญานาคทางขึ้นอุโบสถวัดภูมินทร์ จังหวัดน่าน แล้วเสร็จ
นายประทีป เพ็งตะโก อธิบดีกรมศิลปากร เปิดเผยว่า จากกรณีที่ปูนปั้นบริเวณปากของพญานาค
ที่อยู่บริเวณทางขึ้นอุโบสถทรงจตุรมุขด้านทิศตะวันออกของวัดภูมินทร์ จังหวัดน่าน เกิดการชํารุดและแตกหักพัง
ลงมา เมื่อวันที่ ๒๓ ธันวาคม ๒๕๖๓ ได้สั่งการให้สํานักศิลปากรที่ ๗ เชียงใหม่ ดําเนินการบูรณะซ่อมแซมปูนปั้นบริเวณปากพญานาคที่ชํารุดเสียหาย และได้รับรายงานว่า ขณะนี้ดําเนินการแล้วเสร็จ กลับมาคงความสมบูรณ์
สง่างามดังเดิมแล้ว
นอกจากนี้ ปีงบประมาณ ๒๕๖๔ กรมศิลปากรได้รับงบประมาณในการอนุรักษ์จิตรกรรมฝาผนัง
ภายในพระอุโบสถวัดภูมินทร์ ซึ่งจากการสํารวจเมื่อปี ๒๕๖๓ พบว่ามีชั้นสี ชั้นรองพื้น และชั้นปูนฉาบชํารุดหลายตําแหน่ง ซึ่งยังมีความเสี่ยงที่จะเกิดความเสียหายลุกลามมากยิ่งขึ้น จึงจัดทําแผนการอนุรักษ์อย่างเร่งด่วน โดยกลุ่มอนุรักษ์จิตรกรรมและประติมากรรม กองโบราณคดี พื้นที่ดําเนินการ ๑๔๐ ตารางเมตร เฉพาะพื้นที่ที่มีความชํารุดสาหัส บริเวณห้องภาพระหว่างหน้าต่างและประตู ความสูง ๔ เมตร จากระดับพื้นภายในพระอุโบสถ รวมถึงภาพ
ปู่ม่านย่าม่าน ซึ่งอยู่ข้างประตูของมุขทิศตะวันตกที่มีนักท่องเที่ยวเข้าแวะชมกันเป็นจํานวนมาก โดยการดําเนินงานทั้งหมดจะอยู่ภายใต้หลักการดูแลรักษาเพื่อคงคุณค่าความเป็นของแท้ดั้งเดิมไว้ ทั้งคุณค่าด้านศิลปกรรม ประวัติศาสตร์
และโบราณคดี ตลอดจนภูมิปัญญาของบรรพบุรุษ เพื่อเป็นแหล่งเรียนรู้ศึกษาวัฒนธรรม กําหนดเริ่มดําเนินการในเดือนกุมภาพันธ์ และคาดว่าจะแล้วเสร็จในเดือนสิงหาคม ๒๕๖๔
สําหรับปูนปั้นพญานาค​ ​วัดภูมินทร์ ​มีอายุเก่าแก่ ๔๐๐ กว่าปี​ สันนิษฐาน​ว่าสร้าง​ใน​ พ.ศ. ๒๑๓๙
โดยพระเจ้าเจตบุตร​พรหม​มินทร์ มีสถาปัตยกรรม​เป็นเอกลักษณ์​เฉพาะตัว​ ตัวนาค​ หรือ​พญานาค​ขนาดใหญ่แห่แหน
พระอุโบสถ​เทินไว้​กลางลําตัว เปรียบ​เสมือน​บูชาพระพุทธ​เจ้า​ ตามปกติ​วัดทั่วไป​ นาคราวบันได​โบสถ์​วิหาร​จะมีเฉพาะ​ส่วน​หัวเลื้อย​โผล่​ออกมา​ แต่พญานาคคู่ ที่วัดภูมินทร์​ ช่าง​โบราณ​สร้าง​ให้​มีทั้ง​ส่วน​หัวและส่วน​หาง เหมือน​เลื้อย​ทะลุออกมา​จาก​วิหาร​ ลักษณะ​พิเศษ​ของพญานาคทั้งคู่​ ส่วน​หน้าและส่วนหลัง​จะมีช่องไว้ให้​เดิน​ลอด​ มี​ความ​เชื่อว่า​ผู้​ใดได้ลอดท้อง​พญานาคแล้วจะได้กลับมาเยือนจังหวัด​น่าน​อีก​ บ้างก็ว่าใครได้ลอดท้องพญา​นาค​ก็จะประสบพบ​เนื้อคู่​ หรือ​ได้ลอดตัวพญา​นาค ทั้ง​ ๔ ช่อง​แล้ว จะเป็นทางรอดไปสู่หนทางหลุด​พ้น
วัดภูมินทร์ได้รับการบูรณะครั้งใหญ่ในสมัยเจ้าอนันตวรฤทธิเดช เจ้าผู้ครองนครน่าน เมื่อ พ.ศ.
๒๔๑๐ ใช้เวลาบูรณะรวม ๗ ปี สันนิษฐานว่าการบูรณะครั้งนั้นได้ทรงมีรับสั่งให้วาดภาพจิตรกรรมฝาผนัง ภายในพระอุโบสถจตุรมุข ซึ่งรวมถึงภาพปู่ม่านย่าม่าน ที่มีชื่อเสียงของจังหวัดน่าน
--------------------------------------------------
รัฐบาลไทย-ข่าวทำเนียบรัฐบาล-รมว.วธ.เป็นประธานการประชุมหารือรับมอบแนวนโยบายการจัดทำคำของบประมาณรายจ่าย ประจำปี พ.ศ. ๒๕๖๕
วันอังคารที่ 12 มกราคม 2564
รมว.วธ.เป็นประธานการประชุมหารือรับมอบแนวนโยบายการจัดทําคําของบประมาณรายจ่าย ประจําปี พ.ศ. ๒๕๖๕
รมว.วธ.เป็นประธานการประชุมหารือรับมอบแนวนโยบายการจัดทําคําของบประมาณรายจ่าย ประจําปี พ.ศ. ๒๕๖๕
วันที่ ๑๒ มกราคม ๒๕๖๔ เวลา ๑๓.๓๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมหารือรับมอบแนวนโยบายการจัดทําคําของบประมาณรายจ่าย ประจําปี พ.ศ. ๒๕๖๕ ของกระทรวงวัฒนธรรม โดยมีนางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ รองปลัดกระทรวงวัฒนธรรม ผู้บริหารกระทรวงวัฒนธรรม ผู้แทนสํานักงบประมาณ และผู้แทนหน่วยงานที่เกี่ยวข้อง เข้าร่วมประชุม ณ ศูนย์ประชุมกระทรวงวัฒนธรรม ชั้น ๘ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.แนะดูแลสุขภาพช่วงอากาศหนาว ย้ำ 2 เรื่องห้ามทำ เสี่ยงเสียชีวิต
วันอังคารที่ 12 มกราคม 2564
สธ.แนะดูแลสุขภาพช่วงอากาศหนาว ย้ํา 2 เรื่องห้ามทํา เสี่ยงเสียชีวิต
ปลัดกระทรวงสาธารณสุขห่วงอากาศเย็นลง ประชาชนอาจเป็นไข้หวัด ไข้หวัดใหญ่ง่ายขึ้น แนะสวมหน้ากากล้างมือ เว้นระยะห่าง เลี่ยงสถานที่แออัด ช่วยป้องกันทั้งโรคโควิด 19 และโรคติดเชื้อทางเดินหายใจอื่นๆ ย้ําห้ามดื่มเหล้าคลายหนาว หรือผิงไฟในเต็นท์ อันตรายถึงชีวิต
ปลัดกระทรวงสาธารณสุขห่วงอากาศเย็นลง ประชาชนอาจเป็นไข้หวัด ไข้หวัดใหญ่ง่ายขึ้น แนะสวมหน้ากากล้างมือ เว้นระยะห่าง เลี่ยงสถานที่แออัด ช่วยป้องกันทั้งโรคโควิด 19 และโรคติดเชื้อทางเดินหายใจอื่นๆ ย้ําห้ามดื่มเหล้าคลายหนาว หรือผิงไฟในเต็นท์ อันตรายถึงชีวิต
วันนี้ (12 มกราคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่า ช่วงนี้หลายพื้นที่ของประเทศไทยมีอุณหภูมิลดลง สภาพอากาศหนาวเย็น ประชาชนอาจเจ็บป่วยได้ง่าย โดยเฉพาะโรคไข้หวัดใหญ่แม้ที่ผ่านมาจะพบผู้ป่วยลดลงจากปีที่ผ่านมา ประชาชนให้ความร่วมมือในการป้องกันตนเอง อย่างไรก็ตาม ปัจจุบันพบการแพร่ระบาดโรคโควิด 19 ระลอกใหม่ในหลายจังหวัด หากเจ็บป่วยด้วยโรคไข้หวัดใหญ่อาจทําให้แยกอาการจากโรคโควิด 19 ได้ยาก จึงขอให้ประชาชนคงมาตรการส่วนบุคคล ทั้งการสวมหน้ากากอนามัยหรือหน้ากากผ้า ล้างมือด้วยน้ําและสบู่หรือเจลแอลอกอฮอล์ เว้นระยะห่าง หลีกเลี่ยงการเข้าไปในสถานที่แออัด คนรวมตัวกันหมู่มาก และไม่ใช้สิ่งของร่วมกับผู้อื่น จะช่วยป้องกันการติดเชื้อทั้งโรคโควิด 19 และโรคติดเชื้อระบบทางเดินหายใจอื่นๆ
นายแพทย์เกียรติภูมิกล่าวต่อว่า สําหรับความเข้าใจผิดที่ไม่ควรทําในช่วงที่อากาศหนาวเย็น คือ 1. การดื่มแอลกอฮอล์คลายหนาว เนื่องจากฤทธิ์ของแอลกอฮอล์จะทําให้รู้สึกอบอุ่นขึ้น ซึ่งเป็นเพียงชั่วครู่ จากการที่หลอดเลือดฝอยขยายตัว เป็นการระบายความร้อนออกจากร่างกาย ทําให้อุณหภูมิในร่างกายลดต่ําลงกว่าปกติ เมื่อร่างกายสัมผัสอากาศเย็นเป็นเวลานานขณะนอนหลับ เป็นสาเหตุที่ทําให้เสียชีวิตได้ และ 2.ไม่ควรนําเตาถ่านหรือตะเกียงน้ํามันก๊าดเข้าไปจุดในเต็นท์ นอกจากเสี่ยงเกิดเพลิงไหม้แล้ว ในควันไฟยังมีก๊าซคาร์บอนไดออกไซด์และก๊าซคาร์บอนมอนอกไซด์ เมื่อหายใจเอาก๊าซ 2 ชนิดนี้เข้าไปจะทําให้เซลล์ของอวัยวะต่างๆ ขาดออกซิเจนไปเลี้ยง เกิดอาการง่วง หลับโดยไม่รู้ตัวและเสียชีวิต
"วิธีการรักษาร่างกายให้อบอุ่น ขอแนะนําให้ประชาชนสวมเสื้อผ้าที่เพิ่มความอบอุ่นให้ร่างกายอย่างเพียงพอ ไม่นอนในที่โล่งแจ้ง รับประทานอาหารที่มีประโยชน์ ออกกําลักายสม่ําเสมอ ดื่มน้ําอย่างน้อยวันละ 6-8 แก้วไม่อาบน้ําอุ่นเกินไป หากผิวหนังแห้งทาครีมบํารุงบ่อยๆ เพื่อเพิ่มความชุ่มชื้นให้ผิวหนัง" นายแพทย์เกียรติภูมิกล่าว
***************************12 มกราคม 2564
*****************************************
รัฐบาลไทย-ข่าวทำเนียบรัฐบาล-สธ.ส่งหน่วยแพทย์เคลื่อนที่ และทีม 3 หมอ ดูแลประชาชนที่ได้รับผลกระทบจาก “อุทกภัย”
วันอังคารที่ 12 มกราคม 2564
สธ.ส่งหน่วยแพทย์เคลื่อนที่ และทีม 3 หมอ ดูแลประชาชนที่ได้รับผลกระทบจาก “อุทกภัย”
สธ.ส่งหน่วยแพทย์เคลื่อนที่ และทีม 3 หมอ ดูแลประชาชนที่ได้รับผลกระทบจาก “อุทกภัย”
กระทรวงสาธารณสุข ออกหน่วยแพทย์เคลื่อนที่ให้บริการดูแลสุขภาพประชาชนในพื้นที่ที่ได้รับผลกระทบอุทกภัยในพื้นที่ภาคใต้ โดยเฉพาะกลุ่มเปราะบาง ผู้ป่วยติดบ้านติดเตียง โรคเรื้อรัง ผู้สูงอายุ ส่งทีม 3 หมอ ออกเยี่ยมบ้าน ดูแลสุขภาพ ให้คําแนะนําป้องกันโรคที่มากับน้ําท่วม และหลังน้ําลด
วันนี้ (12 มกราคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข ให้สัมภาษณ์ว่า นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข และดร.สาธิต ปิตุเตชะ รัฐมนตรีช่วยว่าการกระทรวงสาธารณสุข มีความห่วงใยผู้ประสบภัยในจังหวัดนราธิวาส จังหวัดปัตตานี จังหวัดสงขลา และจังหวัดยะลาที่ได้รับผลกระทบจากน้ําท่วมฉับพลัน น้ําป่าไหลหลาก และน้ําท่วมขัง ได้กําชับให้สถานบริการทุกแห่งให้การดูแลประชาชนอย่างเต็มที่ เฝ้าระวังโรคและภัยสุขภาพที่มากับน้ําท่วม และหลังน้ําลด
นายแพทย์เกียรติภูมิกล่าวต่อว่า ได้กําชับนายแพทย์สาธารณสุขทุกจังหวัดที่ได้รับผลกระทบ จัดหน่วยแพทย์เคลื่อนที่ และส่งทีม 3 หมอ หมอคนที่ 1 หมอประจําบ้าน คือ อสม.,หมอคนที่ 2 หมอสาธารณสุขคือเจ้าหน้าที่สาธารณสุข และหมอคนที่ 3 หมอครอบครัว คือแพทย์เวชศาสตร์ครอบครัว ทํางานร่วมกันดูแลให้ความรู้ ส่งเสิรมสุขภาพประชาชน ออกเยี่ยมบ้านให้กําลังใจ ดูแลผู้ประสบภัยน้ําท่วม โดยเฉพาะกลุ่มเปราะบาง ผู้ป่วยติดบ้านติดเตียง โรคเรื้อรัง ผู้สูงอายุ ให้ได้รับยาอย่างต่อเนื่อง แนะนําให้ความรู้ในการป้องกันตนเองให้ปลอดภัยจากการจมน้ํา ไฟดูด โรคที่มากับน้ําท่วม เช่น โรคฉี่หนู และเฝ้าระวังโรคติดต่อที่มีผู้ป่วยเป็นกลุ่มก้อน เช่น ไข้หวัด ไข้หวัดใหญ่ อุจจาระร่วง นอกจากนี้ หลายพื้นที่มีน้ําท่วมขังทําให้พบโรคน้ํากัดเท้าเพิ่มขึ้น ดังนั้นหลังลุยน้ําให้รีบล้างทําความสะอาด เช็ดให้แห้ง หากผิวหนังที่เท้า ซอกนิ้ว เปื่อยแดงและลอกมีอาการคัน ให้ทายารักษาโรคน้ํากัดเท้า อย่าเกาเพราะจะทําให้เป็นแผล เกิดการอักเสบติดเชื้อได้ง่าย
ทั้งนี้ สํานักงานสาธารณสุขจังหวัดทั้ง 4 จังหวัด ได้ส่งทีมหน่วยแพทย์เคลื่อนที่และทีม 3 หมอ ออกให้บริการดูแลประชาชนอย่างต่อเนื่อง อาทิจังหวัดนราธิวาสออกหน่วยแพทย์เคลื่อนที่ให้บริการในพื้นที่ 13 อําเภอ ให้ความรู้ในการดูแลสุขภาพ และการจัดการสุขาภิบาลสิ่งแวดล้อม พร้อมสนับสนุนยาและเวชภัณฑ์ ยาชุดช่วยเหลือผู้ประสบภัย 406 ชุด ยารักษาน้ํากัดเท้า 1,147 หลอด เสื้อชูชีพ 10 ตัวจังหวัดปัตตานีได้จัดกิจกรรม “3 หมอ คปสอ.ยะรัง เยี่ยม ดูแลสุขภาพ ผู้ประสบภัยน้ําท่วม” ตําบลปิตูมุดี อําเภอยะรัง จังหวัดปัตตานี ออกเยี่ยม ดูแลสุขภาพ ผู้สูงอายุ ผู้ป่วยติดเตียง ติดบ้าน และผู้ด้อยโอกาส มอบชุดยาสําหรับน้ําท่วม ให้อสม. แจกจ่ายในพื้นที่ พร้อมเยี่ยมเสริมพลัง และให้ความรู้ความเข้าใจในการป้องกันโควิด 19 ในระดับครอบครัว และระดับชุมชน ในเวลาสถานการณ์น้ําท่วมจังหวัดยะลาเจ้าหน้าที่สาธารณสุข และอสม. ลงพื้นที่เยี่ยมผู้ประสบภัยในพื้นที่ รพ.สต.ท่าสาป สสอ.รามัน รพ.สต.ท่าธง รพ.สต.บ้านเกาะ รพ.สต.บ้านเนียง รพ.สต.ตาเซะ รพ.สต.บ้านอุเผะ รพ.สต.ยะต๊ะ รพ.สต.วังพญา รพ.สต.ห้วยกระทิง และสอน.เฉลิมพระเกียรติฯบ้านโฉลง รวมทั้งหมด 362 หลังคาเรือน พร้อมมอบยาชุดช่วยเหลือผู้ประสบน้ําท่วม
*************************** 12 มกราคม 2564
รัฐบาลไทย-ข่าวทำเนียบรัฐบาล-นายกรัฐมนตรีรณรงค์ผู้บริโภคยุคใหม่ “ฉลาดซื้อ ประหยัดใช้” ใช้หน้ากากผ้า สนับสนุนวิสาหกิจชุมชน ลดปริมาณขยะ และประชาสัมพันธ์วันครูออนไลน์ “พลังครูไทยวิถีใหม่ ฉลาดรู้เท่าทันดิจิทัล”
วันอังคารที่ 12 มกราคม 2564
นายกรัฐมนตรีรณรงค์ผู้บริโภคยุคใหม่ “ฉลาดซื้อ ประหยัดใช้” ใช้หน้ากากผ้า สนับสนุนวิสาหกิจชุมชน ลดปริมาณขยะ และประชาสัมพันธ์วันครูออนไลน์ “พลังครูไทยวิถีใหม่ ฉลาดรู้เท่าทันดิจิทัล”
นายกรัฐมนตรีรณรงค์ผู้บริโภคยุคใหม่ “ฉลาดซื้อ ประหยัดใช้” ใช้หน้ากากผ้า หน้ากากทางเลือก สนับสนุนวิสาหกิจชุมชนและลดปริมาณขยะ และประชาสัมพันธ์กิจกรรมวันครูออนไลน์ ภายใต้แนวคิด “พลังครูไทยวิถีใหม่ ฉลาดรู้เท่าทันดิจิทัล”
วันนี้ (12 ม.ค. 64) เวลา 08.30 น. ณ บริเวณหน้าตึกบัญชาการ 1 ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี เผย ก่อนการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนายดิสทัต โหตระกิตย์ เลขาธิการนายกรัฐมนตรี ร่วมประชาสัมพันธ์กิจกรรมผู้บริโภคยุคใหม่ “ฉลาดซื้อ ประหยัดใช้” รณรงค์การใช้หน้ากากผ้าและหน้ากากทางเลือก โดยนายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ นําคณะผู้บริหารและศิลปินดารา มอบหน้ากากผ้าจากผลิตภัณฑ์ชุมชน อ.หนองบัวแดง จ.ชัยภูมิ แด่นายกรัฐมนตรี เพื่อรณรงค์ให้ผู้บริโภค “ฉลาดซื้อ ประหยัดใช้” ใช้หน้ากากผ้า หน้ากากทางเลือก ทดแทนหน้ากากอนามัยทางการแพทย์เพื่อประหยัดค่าใช้จ่าย
ในโอกาสนี้ นายกรัฐมนตรีกล่าวขอบคุณทุกภาคส่วนที่ช่วยกันรณรงค์ให้ประชาชนใช้หน้ากากผ้า รวมถึงเป็นการช่วยวิสาหกิจชุมชุน อ.หนองบัวแดง ให้มีอาชีพเสริมในช่วงสถานการณ์การแพร่ระบาดของเชื้อไวรัสโควิด-19 นายกรัฐมนตรียังให้ความสนใจและชื่นชมลายผ้า“บัวละจิต” ซึ่งพัฒนาให้เป็นเอกลักษณ์ของอําเภอหนองบัวแดง พร้อมแนะนําให้ต่อยอดผลิตภัณฑ์ให้เป็นสินค้าชนิดอื่นๆ นอกเหนือจากหน้ากากผ้า พร้อมส่งเสริมให้เป็นสินค้าหนึ่งตําบลหนึ่งผลิตภัณฑ์ (OTOP) เพิ่มช่องทางจัดจําหน่าย สร้างรายได้ให้แก่ชุมชน นายกรัฐมนตรียังกล่าวว่า “หน้ากากผ้าอาจจะกลายเป็นสินค้าแฟชั่นก็ได้”
นอกจากนี้ สํานักงานเลขาธิการคุรุสภา กระทรวงศึกษาธิการ ประชาสัมพันธ์เนื่องในโอกาสวันครู ครั้งที่ 65 ประจําปี พ.ศ. 2564 แบบ “New Normal” พร้อมส่งมอบ “ดอกกล้วยไม้” ซึ่งเป็นดอกไม้ประจําวันครูและซีดีเพลง “เทิดเกียรติคุณครู” แด่นายกรัฐมนตรี เพื่อร่วมประชาสัมพันธ์การจัดกิจกรรมวันครูออนไลน์ ภายใต้แนวคิด “พลังครูไทยวิถีใหม่ ฉลาดรู้เท่าทันดิจิทัล” อาทิ พิธีทําบุญตักบาตรออนไลน์ พิธีบําเพ็ญกุศลอุทิศให้แก่ครูผู้วายชนม์ ในวันที่ 16 ม.ค. 63 ทาง Facebook Fanpage “คุรุสภา” และทาง YouTube Channel “TBL Suandusit” ของมหาวิทยาลัยสวนดุสิต รวมถึงกิจกรรมแลกเปลี่ยนเรียนรู้ การเสวนาทางวิชาการออนไลน์ ตั้งแต่วันที่ 17 ม.ค. - 30 เม.ย. 2564 ผ่านทาง www.วันครู.com
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงพาณิชย์ เตรียมจัดกิจกรรม บรรเทาความเดือดร้อนของประชาชนหลังสถานการณ์การระบาดของไวรัสโควิด-19
วันอังคารที่ 12 มกราคม 2564
กระทรวงพาณิชย์ เตรียมจัดกิจกรรม บรรเทาความเดือดร้อนของประชาชนหลังสถานการณ์การระบาดของไวรัสโควิด-19
กระทรวงพาณิชย์ เตรียมจัดกิจกรรม บรรเทาความเดือดร้อนของประชาชนหลังสถานการณ์การระบาดของไวรัสโควิด-19
วันจันทร์ที่ 11 มกราคม พ.ศ. 2564 นายวัฒนศักย์ เสือเอี่ยม อธิบดีกรมการค้าภายใน กระทรวงพาณิชย์ เผยกระทรวงพาณิชย์ได้ดําเนินการมาตรการต่างๆ เพื่อบรรเทาความเดือดร้อนของประชาชนมาอย่างต่อเนื่อง โดยเฉพาะการช่วยเหลือลดภาระค่าครองชีพประชาชน ซึ่งกรมการค้าภายในได้มีมาตรการในการดําเนินโครงการ/กิจกรรม หลังสถานการณ์การระบาดของไวรัสโควิด-19 โดยจะมีกิจกรรมจัดงานจําหน่ายสินค้าอุปโภคบริโภคที่จําเป็นต่อการครองชีพในราคาที่ถูกกว่าท้องตลาด ร้อยละ 20-40 และเพิ่มช่องทางการจําหน่ายสินค้าให้กับเกษตรกร และผู้ประกอบการรายย่อย กระตุ้นให้เกิดการจ้างงานสร้างรายได้ให้เกิดการหมุนเวียนในระบบเศรษฐกิจเพิ่มมากขึ้น ได้แก่ โครงการ “พาณิชย์ลดกระหน่ํา ข้ามปี ! New Year Grand Sale 2021” ระหว่างวันที่ 16 ธันวาคม 2563 – 31 มกราคม 2564 โดยกระทรวงพาณิชย์ร่วมกับภาคเอกชน 73 ราย ประกอบด้วย ห้างค้าปลีก-ค้าส่ง 17 ราย ผู้ผลิตและจําหน่าย 44 ราย ผู้ประกอบการธุรกิจขนส่ง 3 ราย กลุ่มโรงพยาบาล 2 ราย สายการบิน 3 สาย และกลุ่มแพลตฟอร์ม 4 แพลตฟอร์ม ลดราคาจําหน่ายสินค้าอุปโภคบริโภคกว่า 22,000 รายการ รวมถึงสินค้านมผงได้เข้าร่วมโครงการนี้ด้วย โดยสินค้าที่ร่วมรายการลดราคาสูงสุดร้อยละ 87 เพื่อช่วยบรรเทาภาระค่าครองชีพให้กับประชาชน ซึ่งคาดว่าจะช่วยลดภาระค่าครองชีพให้กับประชาชนไม่ต่ํากว่า 1,000 ล้านบาท
โครงการ “ธงฟ้าราคาประหยัด พัฒนาเศรษฐกิจท้องถิ่น” จําหน่ายสินค้าในราคาประหยัด ซึ่งปัจจุบันมีร้านค้าสมัครเข้าร่วมโครงการทั่วประเทศ จํานวน 131,876 ร้านค้า (ณ วันที่ 30 ธันวาคม 2563) และมีบริษัทผู้ผลิตที่ร่วมโครงการมากกว่า 100 ราย มีสินค้าที่เข้าร่วมโครงการประมาณ 140 สินค้าจํานวน 1,031 รายการ รวมทั้งจัดจําหน่ายสินค้าเพื่อลดภาระค่าครองชีพให้กับประชาชนเพิ่มเติมในพื้นที่ชุมชนต่างๆ ทั้งในกรุงเทพ ปริมณฑล และทั่วประเทศ ภายใต้โครงการธงฟ้าราคาประหยัดลดค่าครองชีพประชาชน โดยแบ่งเป็น จัดงานจําหน่ายสินค้าในระดับภาค 16 ครั้ง จัดงานจําหน่ายสินค้าในระดับเขตในกทม. และเคหะชุมชน 30 ครั้ง จัดงานจําหน่ายสินค้าระดับท้องถิ่นหรือชุมชน/อําเภอ/ตําบล ร่วมกับกิจกรรมส่วนภูมิภาคในแต่ละจังหวัด 76 จังหวัด
ทั้งนี้ รัฐบาลได้มีมาตรการกระตุ้นเศรษฐกิจ โครงการ “คนละครึ่ง” ซึ่งสามารถลดภาระค่าใช้จ่ายในการครองชีพของประชาชนได้อีกช่องทางหนึ่ง ซึ่งร้านธงฟ้าก็ได้เข้าร่วมโครงการดังกล่าวเช่นกัน โดยได้รับการตอบรับจากประชาชนเป็นอย่างดียิ่ง และส่งเสริมให้ผู้ประกอบการรายเล็กมีรายได้เพิ่มขึ้น อย่างไรก็ตาม กระทรวงพาณิชย์โดย กรมการค้าภายในก็จะได้จัดให้มีกิจกรรมธงฟ้าลดภาระค่าครองชีพให้กับพี่น้องประชาชน พร้อมกันนี้ก็จะได้ประสานผู้ผลิตผู้จําหน่ายในการจัดกิจกรรมพาณิชย์ลดราคาช่วยประชาชน ภายใต้โครงการพาณิชย์ลดราคาช่วยประชาชนในล็อตถัดไป โดยมุ่งเน้นสินค้าและบริการที่จําเป็นต่อการครองชีพของผู้บริโภค รวมทั้งจะได้ขอความร่วมมือแพลตฟอร์มต่างๆ มาร่วมลดราคาให้กับพี่น้องประชาชนด้วย
...........................
รัฐบาลไทย-ข่าวทำเนียบรัฐบาล-เปิดสายตรงนายกฯ / สายด่วนรัฐบาล 1111 ให้ประชาชนแจ้งเบาะแสโดยตรงถึงนายกรัฐมนตรี
วันอังคารที่ 12 มกราคม 2564
เปิดสายตรงนายกฯ / สายด่วนรัฐบาล 1111 ให้ประชาชนแจ้งเบาะแสโดยตรงถึงนายกรัฐมนตรี
เปิดสายตรงนายกฯ / สายด่วนรัฐบาล 1111 ให้ประชาชนแจ้งเบาะแสโดยตรงถึงนายกรัฐมนตรี
วันนี้ (12 ม.ค. 64) เวลา 13.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผย รัฐบาลเตรียมจัดตั้งคณะกรรมการตรวจสอบการทํางานของเจ้าหน้าที่ โดยเฉพาะในเรื่องบ่อนการพนัน การค้าแรงงานผิดกฎหมายและเรื่องอื่น ๆ พร้อมเชิญชวนประชาชนในพื้นที่มีข้อมูลเพิ่มเติม สามารถแจ้งเบาะแสโดยตรงถึงนายกรัฐมนตรีผ่านสายด่วน 5 ช่องด้วยกัน ได้แก่ 1) สายด่วนรัฐบาล โทร.1111 ตลอด24 ชั่วโมง 2) ตู้ ปณ. 1111 ปณ.ทําเนียบรัฐบาล 3) www.1111.go.th 4) Mobile Application PSC 1111 และ 5) จุดบริการประชาชน 1111 ทําเนียบรัฐบาล ทั้งนี้ นายกรัฐมนตรียืนยันว่าคุ้มครองและรักษาข้อมูลของผู้แจ้งเบาะแสเป็นความลับ และผู้กระทําผิด ผู้เรียกรับผลประโยชน์โดนมิชอบ จะต้องเข้าสู่กระบวนการตรวจสอบต่อไป
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ครม. รับทราบความพร้อมการจัดเลือกตั้งท้องถิ่นและผู้บริหารท้องถิ่นของเทศบาล
วันอังคารที่ 12 มกราคม 2564
ครม. รับทราบความพร้อมการจัดเลือกตั้งท้องถิ่นและผู้บริหารท้องถิ่นของเทศบาล
คณะรัฐมนตรีรับทราบความพร้อมการจัดเลือกตั้งท้องถิ่นและผู้บริหารท้องถิ่นของเทศบาล
วันนี้ (12 ม.ค. 64) เวลา 13.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยที่ประชุมคณะรัฐมนตรีมีมติรับทราบให้มีการเลือกตั้งสมาชิกสภาท้องถิ่นและผู้บริหารท้องถิ่นของเทศบาล ตามที่กระทรวงมหาดไทยเสนอ โดยสํานักงานเลขาธิการคณะรัฐมนตรีจะแจ้งให้คณะกรรมการเลือกตั้งทราบต่อไป
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกฯ ลั่น ปราบบ่อน สิ่งผิดกฎหมายแหล่งแพร่โควิด-19 ขอประชาชนแจ้งเบาะแส
วันอังคารที่ 12 มกราคม 2564
นายกฯ ลั่น ปราบบ่อน สิ่งผิดกฎหมายแหล่งแพร่โควิด-19 ขอประชาชนแจ้งเบาะแส
นายกฯ ลั่น ปราบบ่อน สิ่งผิดกฎหมายแหล่งแพร่โควิด-19 ขอประชาชนแจ้งเบาะแส
วันนี้ 12 มกราคม 2564 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า โดยที่ปรากฎว่า การระบาดของโรคโควิด-19 ระลอกใหม่ ส่วนใหญ่เกิดการแพร่เชื้อจากแหล่งผิดกฎหมาย เช่น บ่อน แรงงานเข้าเมืองผิดกฎหมาย และการลักลอบค้าประเวณี นายกรัฐมนตรีมีบัญชาให้ปราบปรามการกระทําผิดกฎหมายอย่างจริงจัง และต่อเนื่อง สั่งการให้ทุกส่วนราชการ ได้แก่ กระทรวงมหาดไทย สํานักงานตํารวจแห่งชาติ และกองบัญชาการทหารสูงสุด ร่วมสนธิกําลังกันอย่างเข้มข้น เพื่อปราบปรามการกระทําผิดกฎหมาย
โฆษกรัฐบาลระบุว่า นายกรัฐมนตรีให้ความสําคัญกับบทบาทของภาคประชาชน ที่สามารถร่วมเป็นกําลังสําคัญปราบปรามสิ่งผิดกฎหมายที่บั่นทอนความมั่นคงของชาติได้ ด้วยการแจ้งเบาะแสมาที่นายกรัฐมนตรีโดยตรงผ่านช่องทางที่หลากหลาย ดังนี้
1. สายด่วน 1111
2. ตู้ปณ. 1111 ปณ. ทําเนียบรัฐบาล
3. เว็บไซต์ www.1111.go.th
4. แอปพลิเคชัน PSC 1111 (Mobile App PSC 1111)
5. จุดบริการประชาชน 1111 ทําเนียบรัฐบาล
โฆษกรัฐบาลยังระบุเพิ่มเติมว่า นายกรัฐมนตรียืนยันว่าผู้ที่แจ้งเบาะแส จะได้รับความคุ้มครองและรักษาเป็นความลับราชการ ทั้งนี้ รัฐบาลให้ความสําคัญกับการปราบปรามการกระทําผิดกฎหมาย ไม่เคยนิ่งนอนใจแม้ไม่ใช่ช่วงเวลาที่มีการแพร่ระบาดของโควิด-19 แต่ขณะนี้เพิ่มความเข้มข้นขึ้นเพื่อควบคุมการแพร่ระบาดของโรคโควิด-19 ศูนย์บริหารสถานการณ์แพร่ระบาดของโรคติดเชื้อไวรัสโคโรนา 2019 (ศบค.) จึงได้ออกข้อกําหนดตามความในมาตรา 9 แห่งพระราชกําหนดการบริหารสถานการณ์ฉุกเฉิน พ.ศ. 2548 (ฉบับที่ 17) ทั้งนี้ ขอขอบคุณประชาชนทุกคนที่ร่วมมือกับรัฐบาลในการหยุดยั้งโควิด-19 และร่วมเป็นหูเป็นตา สอดส่องดูแลความเรียบร้อย ปราบปรามสิ่งผิดกฎหมายไปพร้อมกัน
รัฐบาลไทย-ข่าวทำเนียบรัฐบาล-นายกรัฐมนตรียืนยันคนไทยได้รับวัคซีนโควิด-19 ทั่วถึงและเพียงพอ พร้อมทยอยฉีดวัคซีนตามลำดับ เริ่มจากกลุ่มจำเป็นเร่งด่วน
วันอังคารที่ 12 มกราคม 2564
นายกรัฐมนตรียืนยันคนไทยได้รับวัคซีนโควิด-19 ทั่วถึงและเพียงพอ พร้อมทยอยฉีดวัคซีนตามลําดับ เริ่มจากกลุ่มจําเป็นเร่งด่วน
นายกรัฐมนตรียืนยันคนไทยได้รับวัคซีนโควิด-19 ทั่วถึงและเพียงพอ พร้อมทยอยฉีดวัคซีนตามลําดับ เริ่มจากกลุ่มจําเป็นเร่งด่วน
วันนี้ (12 ม.ค. 64) เวลา 13.30 น. ณ โถงตึกบัญชาการ 1 ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผย ความคืบหน้าในการจัดหาวัคซีนป้องกันโควิด-19 โดยกระทรวงสาธารณสุขได้เตรียมจัดทําแผนงานสร้างความรับรู้ให้แก่ประชาชน แผนการกระจายวัคซีน การขนส่งวัคซีนไปยังพื้นที่ต่าง ๆ ทั้งโรงพยาบาล สถานพยาบาลต่าง ๆ โดยวัคซีนโควิด-19 จะต้องทั่วถึงและเพียงพอ ยืนยันว่าประชาชนทุกคนจะได้รับการฉีดวัคซีน ซึ่งจะมีการทยอยฉีดวัคซีนตามลําดับความจําเป็นเร่งด่วน โดยเฉพาะเจ้าหน้าที่ปฏิบัติงานหรือผู้ที่เกี่ยวข้องในการดูแลประชาชนซึ่งถือว่ามีความเสี่ยง ทั้งนี้ ยังเปิดโอกาสให้ภาคเอกชนสามารถนําเข้าวัคซีนได้จากต่างประเทศ แต่ต้องผ่านการรับรองมาตรฐานจากสํานักงานคณะกรรมการอาหารและยา นอกจากนี้ยังกําชับให้มีการจัดหาอุปกรณ์ป้องกันโรคโควิด - 19 อาทิ หน้ากากอนามัย หน้ากากผ้า ให้เพียงพอและครอบคลุมทั่วถึงโดยเฉพาะในพื้นที่ที่มีกลุ่มเสี่ยงต่อการติดเชื้อจํานวนมากและในกลุ่มผู้มีกําลังซื้อน้อยด้วย
นายกรัฐมนตรียังขอบคุณประชาชนที่ให้ความร่วมมือ ปฏิบัติตามมาตรการของรัฐ เช่น ลดการเดินทาง สวมใส่หน้ากากอนามัยทั้งหน้ากากผ้าและหน้ากากอนามัยทางการแพทย์ ทําให้สถานการณ์การแพร่ระบาดของโควิด-19 อยู่ในระดับที่ดีขึ้นและสามารถควบคุมได้ สําหรับผู้ที่มีอาการผิดปกติ อาทิ ลิ้นไม่รับรู้รส จมูกไม่ได้กลิ่น ขอให้เข้าพบแพทย์และอย่าปกปิดข้อมูล นายกรัฐมนตรียังฝากประชาชนละเว้นไปสถานที่อโคจร สถานที่มั่วสุม หรือรวมกันเป็นกลุ่ม เพื่อไม่เสี่ยงรับหรือแพร่เชื้อโควิด-19 นายกรัฐมนตรีย้ําว่า รัฐบาลพร้อมดูแลทั้งเจ้าหน้าที่ที่ปฏิบัติงานอย่างหนักและผู้ป่วยติดเชื้อโควิด-19 รวมทั้งความเดือดร้อนของประชาชนที่ร้องเรียนเข้ามา แต่ทุกอย่างต้องดําเนินการไปตามขั้นตอน กฎหมาย และวิธีปฏิบัติ
..........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“พุทธิพงษ์”คณะผู้บริหารฯ ดีอีเอส ประชุมชี้แจงนโยบายสำคัญ และรับทราบเงื่อนไขการของบประมาณปี 2565 จากสำนักงบประมาณฯ
วันอังคารที่ 12 มกราคม 2564
“พุทธิพงษ์”คณะผู้บริหารฯ ดีอีเอส ประชุมชี้แจงนโยบายสําคัญ และรับทราบเงื่อนไขการของบประมาณปี 2565 จากสํานักงบประมาณฯ
“พุทธิพงษ์”คณะผู้บริหารฯ ดีอีเอส ประชุมชี้แจงนโยบายสําคัญ และรับทราบเงื่อนไขการของบประมาณปี 2565 จากสํานักงบประมาณฯ
เมื่อวันที่12มกราคม2564นายพุทธิพงษ์ปุณณกันต์รัฐมนตรีว่าการกระทรวงดิจิทัลเพื่อเศรษฐกิจและสังคมเป็นประธานการประชุมรับทราบแนวนโยบายการดําเนินงานและภารกิจสําคัญประจําปีงบประมาณพ.ศ.2565ของกระทรวงดิจิทัลเพื่อเศรษฐกิจและสังคมโดยนายสมหมายลักขณานุรักษ์รองผู้อํานวยการสํานักงบประมาณได้รับนโยบายและชี้แจงเกี่ยวกับเงื่อนไขการของบประมาณและการพิจารณาของสํานักงบประมาณในการนี้นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมผู้บริหารและหัวหน้าหน่วยงานในสังกัดกระทรวงได้เข้าร่วมประชุมด้วยณห้องประชุมThink Bigชั้น20สํานักงานพัฒนาธุรกรรมทางอิเล็กทรอนิกส์เดอะไนน์ทาวเวอร์พระรามเก้า
***********
รัฐบาลไทย-ข่าวทำเนียบรัฐบาล-แนะ! ใช้บริการ “งานขนส่ง” แบบออนไลน์
วันอังคารที่ 12 มกราคม 2564
แนะ! ใช้บริการ “งานขนส่ง” แบบออนไลน์
...
การระบาดของโควิด-19 ระลอกใหม่ขยายวงกว้าง
ดังนั้น เพื่อให้ประชาชนที่ต้องการทําธุรกรรมเกี่ยวกับ “ยานพาหนะ”
ณ สํานักงานขนส่งทั่วประเทศ
เกิดความสะดวก ปลอดภัย ลดเสี่ยงติดเชื้อโควิด-19
แอดมินขอแนะนําให้ประชาชนใช้บริการผ่านระบบออนไลน์
.
1. สอบถามข้อมูลค่าภาษีรถประจําปี / ชําระภาษีรถประจําปีออนไลน์
คลิกhttps://eservice.dlt.go.th
หรือผ่านแอปพลิเคชัน DLT Vehicle Tax
เคาน์เตอร์เซอร์วิส หรือโมบายล์แอปพลิเคชัน mPAY และ Truemoney Wallet (รองรับรถที่ไม่เข้าข่ายต้องนํารถไปตรวจสภาพ)
.
2. อบรมออนไลน์ผ่านระบบ e-Learning สําหรับการต่ออายุใบอนุญาตขับรถ ที่สิ้นอายุไม่เกิน 1 ปี หรือการต่ออายุล่วงหน้าผ่านเว็บไซต์ คลิกwww.dlt-elearning.com
.
3. จองหมายเลขทะเบียนรถกรุงเทพมหานคร คลิกhttps://reserve.dlt.go.th/reserve/(รถเก๋งหรือรถกระบะ 4 ประตู รถตู้ และรถกระบะ) ตั้งแต่เวลา 10.00 - 16.00 น.
.
4. จองคิวเข้ารับบริการล่วงหน้า ผ่านแอปพลิเคชัน DLT Smart Queue
iOS :https://apple.co/2GIHARd
แอนดรอยด์ :http://bit.ly/2IkLpyO
หรือผ่านเว็บไซต์ คลิกhttps://gecc.dlt.go.th
.
สอบถามข้อมูลที่ Call Center 1584
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-เร่งช่วยเหลือน้ำท่วมใต้ 4 จังหวัด
วันอังคารที่ 12 มกราคม 2564
เร่งช่วยเหลือน้ําท่วมใต้ 4 จังหวัด
...
นายกรัฐมนตรีสั่งการให้หน่วยงานที่เกี่ยวข้อง
เร่งให้การช่วยเหลือพี่น้องภาคใต้ 4 จว.
สงขลา ยะลา นราธิวาส และปัตตานี
ที่ประสบปัญหาน้ําท่วม กว่า 6 หมื่นครัวเรือน
.
ทั้งการขนย้าย อพยพ เร่งระบายน้ํา
มอบสิ่งของ เพื่อบรรเทาความเดือดร้อน
และประชาสัมพันธ์ให้ประชาชนทราบ
ถึงสถานการณ์อุทกภัยอย่างต่อเนื่อง
.
ล่าสุด กรมป้องกันและบรรเทาสาธารณภัย
ได้ระดมเครื่องจักรกลและเครื่องสูบน้ําเข้าพื้นที่
เร่งระบายน้ําและดูแลประชาชน ทั้ง 4 จว. แล้ว
และเมื่อสถานการณ์คลี่คลาย จะเข้าสํารวจพื้นที่
เพื่อประเมินความเสียหายและเยียวยาตามระเบียบต่อไป
.
ประชาชนที่ได้รับความเดือดร้อนจากภัยต่าง ๆ
สามารถแจ้งเหตุและขอความช่วยเหลือได้ที่
LINE “ปภ.รับแจ้งเหตุ 1784” @1784DDPM
หรือสายด่วนนิรภัย โทร. 1784 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมขับเคลื่อนคณะทำงานจัดทำระบบบริการและระบบประกันสุขภาพแห่งชาติ สำหรับผู้ต้องขังที่มีสถานะต่างด้าวในเรือนจำ
วันอังคารที่ 12 มกราคม 2564
ปลัดกระทรวงยุติธรรม ประชุมขับเคลื่อนคณะทํางานจัดทําระบบบริการและระบบประกันสุขภาพแห่งชาติ สําหรับผู้ต้องขังที่มีสถานะต่างด้าวในเรือนจํา
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทํางานจัดทําระบบบริการและระบบประกันสุขภาพสําหรับผู้ต้องขังที่มีสถานะต่างด้าวในเรือนจํา ครั้งที่ ๑/๒๕๖๔
ในวันจันทร์ที่ ๑๑ มกราคม ๒๕๖๔ เวลา ๑๐.๓๐ น. ณ ห้องประชุมกระทรวงยุติธรรม ๒ ชั้น ๘ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะทํางานจัดทําระบบบริการและระบบประกันสุขภาพสําหรับผู้ต้องขังที่มีสถานะต่างด้าวในเรือนจํา ครั้งที่ ๑/๒๕๖๔ โดยมี นพ.ณรงค์ สายวงศ์ รองปลัดกระทรวงสาธารณสุข นางจิรภา สินธุนาวา ผู้ตรวจราชการกระทรวงยุติธรรม และผู้แทนจากหน่วยงานที่เกี่ยวข้องเข้าร่วมฯ เพื่อพิจารณาการจัดทําร่างข้อเสนอเชิงนโยบายเพื่อจัดทําระบบการให้บริการและระบบประกันสุขภาพสําหรับผู้ต้องขังที่มีปัญหาสถานะและผู้ต้องขังต่างด้าวในเรือนจํา เพื่อเสนอต่อคณะรัฐมนตรีพิจารณา ซึ่งจะเป็นการแก้ปัญหาผู้ต้องขังที่ยังไม่มีหลักประกันด้านสุขภาพและประสบปัญหาการเข้าถึงบริการ